<classify> Waziri wa Habari, Utamaduni, Sanaa na Michezo, Dk Harrison Mwakyembe amesema matamasha ya sanaa yana mchango mkubwa katika kujenga uzalendo nchini.Ameyasema hayo alipofungua tamasha Sanaa la Kimataifa la 37 l mjini Bagamoyo, mkoa wa Pwani leo Jumamosi. Akizungumza katika uzinduzi huo, Dk Mwakyembe amesema tamasha hili limekuwa chachu ya kuanzishwa kwa matamasha mengine mengi nchini.Matamasha haya yana mchango mkubwa sana katika kufufua, kukuza na kuimarisha uzalendo baina ya Watanzania hususani katika kipindi hiki kigumu cha utandawazi na maendeleo ya kasi ya teknolojia ya habari, alisema.Tamasha hilo limeandaliwa na Taasisi ya Sanaa na Utamaduni Bagamoyo TaSUBa na litaendelea kwa kipindi cha wiki nzima.Mamia wamejitokea kwenye tamasha hilo kushuhudia ngoma za asili, nyimbo, maigizo, ushairi, na sanaa nyinginezo zilizowaleta pamoja wasanii wa ndani na nje ya nchi.Tamasha hili litashirikisha vikundi zaidi ya 30 na wasanii zaidi ya 500 kutoka nchi mbalimbali duniani watakaopiga muziki aina ya dansi, rege, hip hop, ngoma za asili na Bongo Flavour.  <topic>: kitaifa 